Downloaded from YTS.MX
Official YIFY movies site: YTS.MX
По действителен случай.
П А Л О М А
Зе!
Ела!
Какво има?
Къде си, бебчо?
Идвам.
Казвай!
Какво?
Стига, Палома! Трябва да поправя колелото, за да ида на работа.
Обожавам да съм с теб, Зе.
Ето така.
Просто да си стоим...
... вкъщи.
Направо ми спира дъха.
Ще ми се това да трае вечно.
- Знаеш ли за какво се сетих? - За какво?
Когато си слагахме чаршафи на главата.
- Боже! И аз си го спомням. - Толкова ни се искаше да се омъжим.
- Какво правиш? - Има вярване,
че ако напишеш името си на булчински воал, и ти ще се омъжиш.
Тогава напиши и моето!
Какви ги говориш, Палома?
Ти да се омъжиш ли? В църква ли?
Не мисля.
Боже мой!
Църквата ви приветства с отворено сърце
и споделя голямата ви радост.
И пред Бог ознаменува тази любов,
която ще трае вечно.
Това, което Бог събира заедно, нека никой не разделя!
Какво прави днес при мама Мария, миличка?
Играхме си и мама Мария ми сготви кускус.
Защо не каза, скъпа?
Ако знаех, щях да приготвя нещо друго.
Не, аз харесвам кускус.
Палома, днес на улицата видях почти нов скутер.
Сигурен съм, че можем да го вземем за 2000.
Наистина ли?
Дженифър, ела тук, миличка!
- И донеси възглавница си! - Добре.
Бързо, скъпа!
Познай каква прическа ще ти направи мама!
- Като на принцеса. - Знаеш, а?
Боже, имай милост!
Реджиналдо, кучи син такъв!
Не сме добитък, задник!
Кутията с обяда ми!
Тази не е твоята, а моята.
От толкова друсане ме болят циците.
Този простак кара като побъркан.
Повече няма да се возя при теб.
Никога повече! Никога!
- Ще си намеря друг шофьор. - И аз.
А роклята?
Леля ми я уши.
С онази дантела от Сеара.
Беше къса. Не харесвам дълги рокли.
Наистина ли?
Още помня името на свещеника -
Акасио.
Тъп смотаняк.
Сам си отговаряше на въпросите.
"Вземаш ли го за съпруг? Вземаш го."
Беше прекрасна сватба.
Беше много шикозна.
Палома, мила, може ли да видя?
Направих същата прическа на булката.
Хубава е.
Прически за богаташи на главите на бедни.
Виж, Бастиана, нося ножица да отрежа косата ти!
- Хайде! - Забрави!
С увисналите ми уши. Бог да не дава!
Хайде, мила, подстрижи се!
Къса коса и вяра в Бог - така се оцелява под това жарко слънце.
Като стана дума за вяра, ще идеш ли на поклонението?
Желая да го сторя от все сърце, но трябва да спестя пари.
Явно искаш да купиш доста скъп мотор.
Толкова време пестиш пари.
Ако знаехте колко добре те кара да се чувстваш отвътре,
и двете щяхте да идете.
Палома я разбирам. Пести пари, за да си купи мотор.
Но на теб Бастиана ти трябва вяра, защото пари имаш.
Няма ли за какво друго да говориш? Само дрънкаш за това поклонение.
Едно манго падна.
- Тя много обича манго. - Много е вкусно.
За утрешния сок от манго.
Сега ще говори свещеникът.
Сега свещеникът се връща.
А това е леглото на Дженифър.
Как така ходи на църква с розова коса?
- Прекрасна е. - Падна.
Нищо й няма.
Много красива булка.
Много красива, толкова красива. Направо изглеждаше неземна.
И толкова много хора дойдоха да гледат сватбата.
Някои бяха наконтени,
други изглеждаха стилно.
Някои бяха раздърпани,
други се открояваха.
А приказната кръстница с блестящите си крила
благослови брака им.
Имаше торта,
кускус с яйца.
След тържеството двамата се отправиха на медения си месец.
Ето тук.
После изведнъж...
... се появиха два стола и двамата седнаха на плажа.
Плаж, на който луната искреше върху морето.
И те живяха дълго и щастливо.
Едно, две, три...
- Хубава ли е? - Всички изглеждат добре.
Не ми харесва.
Направи друга!
Сега аз съм русалката, а ти - динозавърът.
- Не ми харесва да играе с непознати. - Да. Напълно си права.
Кое е това момиче, с което си играе?
С онази двойка ето там е.
Не искам Ана Джулия да си играе с нея.
- Викни я тогава! - Ана Джулия, веднага ела тук!
Ела! Веднага!
Много странна двойка. Кои са?
Не знам. Не съм ги виждала преди.
Не искам да си играеш с това момиче.
Стой тук! Искаш ли нещо за ядене?
Трябва да говорим със собственика да не пуска такива хора тук.
Права си.
Скъпа, не може да идеш там. Стой тук!
Миличка, искаш ли да си играем?
Зе?
Ами ако се оженим?
- Какво? - Имам предвид,
че искам да се оженим в църква,
да нося бяла рокля...
... с воал и венец.
Искам Бог да благослови дома ни, Зе.
Какви ги говориш, Палома?
Свещеникът все ме гледаше в очите.
Каза много хубави неща.
Когато ме гледаше, сякаш казваше:
"Палома...
Трябва да се омъжиш в църква, момиче".
Наистина ме докосна.
После, докато те си даваха обетите,
той ме погледна и каза:
"Тези, които Бог е събрал, нека никой да не разделя".
Ума ли си изгуби, Палома?
Не съм.
Тогава заспивай! На сутринта ще си забравила всичко.
Прощавайте, отче!
Здравей, Палома. Какво има?
Седни!
Какво мога да сторя за теб?
Казвай!
Отче...
Виждала съм колко сте добър с всички, идващи в църквата.
Всички много ви ценят.
Ще може ли да направите бракосъчетание безплатно?
Разбира се.
Това е обител на Бог, не е бизнес.
Отче, аз съм булката.
Искам да се омъжа в църквата ви и да получа благословия от вас.
Според естествените закони на Бог сме създадени мъже и жени.
Ние се допълваме...
... и създаваме потомство.
Църквата е издала този закон преди над хиляда години.
Днес много неща са се променили.
Светът много се е променил.
Но Църквата не се е променила.
Молбата ти е искрена,
но се опасявам, че не мога да променя закона.
Не съм папа.
Само папата може да промени закона.
Шофьор ли търсиш?
- Да. Колко струва? - Три реала.
- Другият искаше два. - Добре. И на два съм съгласен.
- Идваш ли, Бастиана? А ти, Палома? - Днес Зе ще ме вземе.
Кой се нуждае от превоз? Имам шевролет Д-20.
Искаш ли да се возиш в Д-20?
Ще те кача за два реала.
Вижте сега, г-н Иванилдо!
Други вземат по 50 реала за това поклонение
с по-хубави коли от вашата.
За 40 става.
- Не съм благотворително дружество. - А би трябвало.
На твое място щях да приема офертата й.
Тя умее да се пазари. За нула време ще си намери друг човек.
Четиресет реала. Точка.
За какво ще се молите на светеца?
За по-голяма заплата.
Животът не е лесен, г-н Иванилдо.
Да.
Не е лесен за всички. Животът е труден.
Нямам идея как да започна.
Хайде! Измисли нещо!
Добре. Напиши:
"Мили папа,
Казвам се Палома.
Живея в Салоа. Работя в плантация. Понякога и като фризьорка.
По-бавно! Не съм пишеща машина.
Живея със съпруга си Зе.
Заедно се грижим за дъщеря ми Дженифър -
най-добрия подарък, който Бог можеше да ми направи.
Родена съм мъж, но съм жена.
Всички в града знаят това.
В живота си съм правила много грешки, скъпи папа,
но откакто срещнах Зе,
водя порядъчен живот като всяка друга жена.
Като всички други и аз се считам за дете на Бог.
Кръстена съм.
Получавала съм първо причастие и конфирмация.
Сега искам да сбъдна най-голямата си мечта -
да се омъжа в църква.
Знам, че само вие можете да дадете позволение за това.
Затова ви пиша това писмо -
да ви помоля да разрешите на отец Жоао Мануел
да ръководи брачната ми церемония
и да ме направи...
... най-щастливата жена в града.
Никога не съм мислила, че ще пиша писмо на папата.
Дори се развълнувах.
Задължително ще се омъжиш,
за да покажеш на хората, че си семейна жена.
- Никой папа не може да откаже. - Срамота, ако каже "не", нали?
Какво има, мила?
Майка ми получи инсулт.
Закараха я в болницата.
Какво ще правиш?
Отивам в Орикури, за да се грижа за майка си.
Вече казах на клиниката, че известно време няма да работя.
Палома, не мога да взема Дженифър с мен.
Не се тревожи, миличка!
Ще измисля нещо.
Добре.
Ще се помолиш ли за майка ми?
Ще го направя.
Ето я. Тя е.
Каква е тази бъркотия, Рикели?
- Вчера пенсионерите взеха пенсии. - Чудесно.
Като свърша работа, ще дойда да я взема.
- Спокойно. В петък работим до късно. - Чао.
Ако огладнее, в раницата й има храна.
- Гайвота! - Идвам.
След малко лелята ще дойде да си играете. Иди с Гайвота!
Къде ми е целувката?
- Дай й сок! - Да идем да си играем с куклите!
- Къде беше? - Помогни ми, Изабел!
Ридсон, кажи на Палома да дойде!
Вършиш доста малък обем работа. Знаеш го, нали?
Досега не сме наемали хора като теб.
Палома, въпреки това закъсняваш за работа.
Предупреждавам те! Не се отпускай!
Имах проблем с дъщеря си.
Дъщеря ти, да.
- Няма да се повтори. - Връщай се на работа!
Благодаря, г-н Иванилдо.
Ще говоря с другите и ще се върна. По четиресет на човек, нали?
Да, но не се бави, че да не размисля!
Да не дава бог!
- Чао, Палома. - Чао.
Ела да седнеш отпред! По-хубаво е.
Слава богу! Ето те.
След малко тук направо ще пламне.
Иди да вземеш нещата на момичето!
Това място е още по-пропаднало.
Не знам как Палома оставя момичето в тази дупка.
Майната ти!
Гайвота, доведи Дженифър, моля те!
Дженифър, миличка, баща ти е тук.
Затвори очи и ги отвори, когато Зе ти каже!
Да тръгваме!
- Чао, Дженифър. - Чао.
Дълго време ли ще отнеме?
Само докато се охлади двигателят. Прегрял е.
Ама че късмет. И без това закъснявам.
- Здравей, миличка. - Здрасти.
Остави дъщеря си в бардак, Палома.
Стига, скъпи!
Само на Рикели мога да разчитам.
Но утре ще видя дали Мария може да я вземе в Орикури.
Не мога повече така.
Мила, как ти се струва да прекараш известно време с Мария в Орикури?
- Може ли да взема кукла? - Не само една, а колкото искаш.
Можеш да вземеш всичко от стаята си.
Добре.
Има още нещо. Утре мама е почивка.
Ще те заведа на любимото ти място в Салоа.
А ти, хубавецо?
Защо утре тримата да не прекараме деня на басейна?
Не мога. На работа съм.
Чаках те да се прибереш. Трябва да заведа майка до църквата.
Добре.
Не се бави много! Става ли?
Къде е Зе?
- Как ти каза мама да го наричаш? - Татко.
- Ще се прибере по-късно. - Добре.
- Може ли да спя при теб? - Разбира се, миличка.
- Първо да се помолим, а? - Добре.
Ангел на Бога,
скъпият ми ангел хранител,
на когото божията любов ме поверява тук,
бъди все до мен да ми даваш светлина, да ме пазиш
и да ме направляваш. Амин.
В името на Отца, Сина и Светия Дух.
Амин.
Моята любов се върна.
Знаеш ли колко е часът?
Моята любов се върна.
По-тихо! Детето спи.
Моята любов се върна.
Къде беше?
В църквата.
Остана ли бира?
Ще донеса.
Танцувай с мен!
Хайде! Ето. Пийни си!
Искаш ли да танцуваме?
Пийни си още!
Моята любов се върна.
Какво ти става?
Нищо.
Имам си грижи.
Дженифър ми липсва.
Оставих я при Мария, но все пак сърцето ми се къса.
Децата създават само проблеми.
Ще ходиш ли на поклонението?
За нищо ли не искаш да се помолиш на светеца, Палома?
Искам да го помоля за нещо.
- Така ли? Да идем тогава! - Добре.
Иванилдо...
Ще има ли място в микробуса ти до Жуазейро?
За теб винаги ще има място, мила.
Ще се престоря, че не чух това.
Поклонничке, да тръгваме!
Да тръгваме! Иванилдо, това е моят Зе.
- Как е? Всичко наред ли е? - Всичко е наред.
Ела да ме целунеш за довиждане!
- Ела насам! - Стани!
Добре.
Ще се помоля за едно нещо на светеца,
но няма да ти кажа за какво.
Дръж се прилично!
Разбира се.
Посетихме Жуазейро
и нашата Дева Мария.
Отче Сисеро Ромао,
пази ни всеки ден!
Няма ли да влезеш в църквата, Палома?
Пътувах чак дотук. Определено ще вляза.
Здравей, мила. Колко струва?
- Петнайсет реала. - Петнайсет ли?
Няма ли да ми направиш отстъпка?
Същото е като това. Виж!
- Наистина. - Просто е ново.
- Ами ти? - Преди живеех тук.
Още познавам някои момичета.
Бих искала по-късно да ги посетя.
Това подарък за дъщеря ти ли е?
Да.
- На колко години е? - На шест.
- Имаш ли деца, Иванилдо? - Момиче.
- Как се казва? - Раяна.
На колко години е?
Стана на седем.
Какво те води тук?
Дойдох да дам обещание.
- На мен ли? - Не на теб. Ти не си светица.
Аз съм най-святата.
- Как вървят нещата тук? - Прекрасно.
Защо не се преместиш тук? Ще ти намеря работа във фризьорския салон.
- Наистина ли, Саманта? - Разбира се.
Момиче, това ми е мечта.
Но сърцето ми е в Салоа, мила.
- Сърцето ти ли, Палома? - Да, сърцето ми.
Знам колко дива беше преди, а сега говориш за сърцето си.
- Не можеш да ме заблудиш. - Стига! Хората се променят.
А ти променила ли си се?
Да.
Един хубавец отсреща ме е зяпнал.
Хубавец ли?
Не ми трябва хубавец. Искам аплодисменти.
Може ли да те помоля за една цигара?
Успокой топката!
Полека!
Толкова си красива.
Да се махаме оттук!
Възхищавам се на тези, които имат вяра,
на тези, които се борят за това, в което вярват.
За съжаление,
папата не даде позволение за сватбата.
Нищо не мога да направя.
Папата е отговорен за всички дела на Бог на земята.
И аз съм дело на Бог, отче.
Какво има?
Нищо.
Дженифър ми липсва. Това е.
- Кой е? - Съобщение за Палома.
- От кого е? - От свещеника.
Влез!
Свещеникът ме помоли да ти донеса тази бележка.
Ще ми я прочетеш ли?
"Отец Луис Гонзага ще сбъдне мечтата ти.
Можеш да го намериш в ранчото "Естрела".
- Къде? - В ранчо "Естрела".
- Ще я прочетеш ли пак? - Ще получа ли бакшиш?
Ще получиш нещо. Прочети я!
"Отец Луис Гонзага ще сбъдне мечтата ти.
Можеш да го намериш в ранчото "Естрела".
- Ще дойдеш ли с мен? - Не.
Хайде!
Не. Това си е твоя работа. Ти върви!
Ти какво ще правиш?
Ще те чакам ето там.
- Боже! Доста си ожадняла, а? - Да.
Трудно ли намери мястото?
- Малко е затънтено, нали? - Да.
Искаш да говориш лично с него, а?
Да.
- За какво става дума? - За брак.
Да, бракът е неговата територия.
Приятелят ти няма ли да влезе? Слънцето е много силно.
Не ми е приятел.
Съпруг ми е.
- Така ли? - Да.
- Искаш ли? - Не, благодаря.
Ами твоят съпруг?
Ще се забави ли?
Скоро ще дойде.
Истински свещеник ли си?
Никой не може да премахне обета, който съм дал.
Лидуина, би ли ми донесла малко вода?
Аз съм обвързан с Христос.
Създадохме Новата църква на народа.
- Искаш ли малко? - Не.
В нея всички са равни и всички са добре дошли.
Кажи ми как мога да ти помогна!
Аз...
Искам да ни ожениш - моя Зе и мен.
Доведи го тук тогава!
Донеси и халките да ги благословя! Бракосъчетанието ще стане още сега.
Да, моля.
Но, отче, не искам да се омъжа насред нищото.
Искам да се омъжа в моята Салоа.
Никоя енория няма да ни допусне там.
Разбираш ли?
Ами ако намеря място?
Но е доста далече.
Как ще преместим целия олтар?
Ще излезе скъпо.
Откъде ще намерим пари?
И дума да не става. Интересува ме само новия ми мотор.
Кой не се нуждае от мечти, Зе? Кажи кой!
- Не искам да се женя. - Ще се ожениш.
Любовта ни струва повече от скутер. Иначе ще ме изгубиш.
- Не искам. - Но ще се случи.
Да тръгваме!
- Готова ли си? - Готова съм.
Красавец.
- Няма да се оженя. - Ще се ожениш.
Ще се оженим.
- Колко струва? - Тази е 450.
Боже! Иска само да наеме роклята, не да я купува.
Роклята е много шик.
Дъщерята на кмета на Гаранюнс я носи на сватбата си.
За вас имам няколко по-евтини.
Тази дантелена рокля с цвят на кафе,
тази с цвят на роза и дантелена бродерия
и тази розовата с перлите.
Тези всичките са по 150.
Аз съм й шаферка.
В този магазин има само парцали. Никоя не става.
Рикели, дали ще мога да си позволя роклята?
Не се тревожи! Всичко ще се нареди.
Зе ще ме убие, като чуе цената.
Парите не са ли твои, за бога?
За всичко съм помислила -
за тортата, сладкишите, деликатесите, бирата.
Аз ще се погрижа за медения месец.
Един приятел има прекрасно място на остров Итамарака.
- Остави това на мен! - Ти си най-добрата.
Я ги вижте тези!
Мамка му! Виж!
- Имам изненада за теб. - Не мога да повярвам.
- Явно. - Сви го от магазина, нали?
Не съм. Взех го назаем. Ще го върнем след сватбата.
Я гледай!
Палома, тази вечер аз съм булката.
И твоят ред ще дойде. Сега е моят.
Милтиньо, какво е онова там?
Направи нещо по въпроса с тези двамата!
Милтиньо, направи нещо!
Да се махаме, Рикели!
Да се връщаме в Салоа!
Какво гледаш, мамка му?
Трябва да се изпикая.
Побързай, че да си ходим!
Какво правите?
Пуснете ме!
- Вие от семейството ли сте? - Да.
Да се свети Твоето име,
да дойде Твоето царство, да бъде Твоята воля,
както на небето, тъй и на земята.
Моля се на отчето Сисо
на моята Йеманя, на свети Георги и всички светци
да пазят душата на Рикели, където и да е тя. Амин.
После се сбихме за обецата.
Ударих й шамар, тя също ме удари.
Едва не ми изби зъб.
Носеше тази рокля, когато се запознахме.
Беше много красива.
В деня, в който умря,
носеше този воал.
Малката гад го сви просто ей така.
И тя ще бъде на моята сватба.
Още ли искаш да се омъжиш, Палома?
Дори повече.
Рикели ще стои точно до мен.
Не, Палома. Стига с тези прически!
Сватбата наближава. Трябва да се упражнявам.
Не ми харесва. Като излязох на улицата, всички ми се присмиваха.
Какво очакваше?
Ще поканиш ли приятелите си на сватбата?
Момчетата от строежа са на път. Далече са.
Няма кого да поканя.
Да поканим само най-близките си хора, а?
- Дали ще се получи, Мария? - Боже! Вече си готова.
Цяла Салоа е под пара заради тази сватба.
- Нали, Гайвота? - Да. Дори нашият бар ще затвори.
Майката на Зе сигурно е откачила.
Това си е неин проблем.
- Като говорим за вълка. Може да е тя. - Да чукна на дърво.
- Здравей. - Палома тук ли е?
- Палома, теб търсят. - Мен ли?
- Здрасти, Иванилдо. - Може ли да вляза?
Заповядай, влез!
Няма ли да дойдеш на сватбата ми?
Не, имам работа.
Отбих се да ти дам подаръка.
Сложи го ето там! Ноктите ми са мокри.
Ще оправиш ли този кичур, Гайвота?
Пожелавам ти много щастие, Палома.
Благодаря.
Дженифър, иди да се облечеш!
В името на Отца, Сина и Светия Дух.
Амин. Днес сме се събрали тук,
за да бракосъчетаем Жозе и Палома.
Какво ви води тук?
Какво ли? Известна си. Всички в града говорят за сватбата ти.
- Как се казваш? - Казвам се Палома.
- Палома коя? - Палома Лима да Силва.
Ще ми разкажеш ли историята си?
Разбира се.
Откъде да започна?
Какво ти е?
Тъжно ли ти е?
Не знам, Зе.
- Мисля, че ми се плаче. - Защо?
Защото съм щастлива.
Тогава плачи!
Ела да плачеш в тази дупка!
Влизай вътре!
Купете си сладолед! Има кокосов, ягодов, шоколадов, гравиолов,
от зелена царевица, тапиока, асаи,
фъстъци и мангаба.
Ще си взема сладолед. Искаш ли?
Да.
- Ето. - Благодаря.
Исках с тапиока, не кокосов.
Всичките изглеждат еднакво. Обърках се.
Ще снимам клипче, което да пратя на Дженифър.
Тук... Дженифър!
Виж какво намерих, докато съм заточен на остров Итамарака!
Русалка, вулканична русалка.
Виж колко е голяма опашката!
Кажи "здрасти" на Дженифър, Палома!
Здрасти, Дженифър.
Ето и последните местни новини.
Жителите на градчето Салоа в щата Пернамбуко
бяха шокирани от вестта, обиколила цял свят,
за сватбата на травестита Палома Лима със зидаря Зе Сисеро.
Двамата се ожениха с католическа церемония,
в която булката носеше бяла рокля, воал и венец.
В града са бесни, че Салоа е наречен "травеститски град".
Това е краят на света. Как може да стават такива неща?
Тук се говори само за този травестит Палома.
Това съсипа репутацията на града ни.
Успяхме да интервюираме майката на младоженеца -
госпожа Жувелина дос Сантос.
Той никога не ми е създавал грижи.
Помня една случка, когато го взех с мен на пазара.
Пуснах ръката му само за секунда, а той се загуби.
Сега пак го загубих. Този път завинаги.
От моя гледна точка той е мъртъв. Синът ми е мъртъв за мен.
Мъртъв е.
Да идем на плажа, Зе!
Виждаш ли каква бъркотия сътвори?
Не го мисли! Да идем на плажа!
Тя ми е майка, по дяволите!
Зе!
Вижте! Зе се жени.
Зе, чакам те.
Зе...
Нося ти закуска.
Изгледай това!
Зе, погледни ме!
Вижте! Зе се жени. Зе, чакам те!
Виж оная ми работа, Зе!
Това е малката ми сватбена изненада.
- Какво е това, Зе? - Виждаш ли какво направи?
- Ще преодолеем това заедно. - Какво ще преодолеем?
Мислиш, че ще търпя да съм посмешище ли?
Какво каза?
Посмешище ли?
Мислиш, че съм посмешище ли?
Намекваш, че жена ти е карикатура ли?
Предпочиташ да си с тези прикрити педали, отколкото с жена си ли?
Отвори си очите, Палома!
На коя планета живееш?
Това, което Бог е събрал, никой не може да раздели.
Предпочиташ да слушаш всички останали,
да се съобразяваш с чуждото мнение вместо с жена си, която те обича.
Не може просто да си тръгнеш. Чуваш ли?
- Разкарай се, пъзльо! - Да, пъзльо съм.
- Пъзльо съм. Какво от това? - Майната ти!
Начукай си го!
Начукай си го на теб, на майка ти, на приятелите ти!
Всички вървете по дяволите! Там ви е мястото.
При хора, които не могат да приемат другите такива, каквито са.
Сега доволна ли си?
Съсипа всичко.
Майната ти, прикрит педал! Начукай си го!
Спирка "Салоа".
Моля, излезте от лявата страна!
Мръсен педал
Пийни си кафе! Ще те ободри.
На сватбата беше много красива.
Като звезда от теленовела.
- И ти беше красива. - Не. Аз съм стара и грозна.
Приличах на плашило. Хвана ме срам.
Малката принцесата върна ли се от медения месец?
Не. Още съм тук. Не виждаш ли?
- Държа те под око. Чуваш ли? - Давай тогава!
Днес се събудих в чудесно настроение.
- Какво? - Внимавай! И твоят ден ще дойде.
Няма да дойде.
Вече е тук. Чуваш ли?
Вече е тук.
Върви си по пътя!
Напускаш ли?
Тръгваш ли си?
Виж!
Виждаш ли онзи човек?
Това е травеститът, който се омъжи.
Не го ли гледа по телевизията? Посрами града ни.
Бог да ни е на помощ!
Готово. Повече няма да го човъркам.
Ходи ли в полицията?
Защо, Мария?
Няма смисъл.
Дженифър...
Ела!
Дай ми целувка!
- Мама ще замине за кратко. Разбра ли? - Добре.
Но скоро ще дойда да те видя.
- Обещаваш ли? - Да.
Много ще се забавляваме.
Ще идем на плажа, в зоопарка, на цирк.
Не в зоопарка. На плажа и на цирк.
Иди да си играеш отвън!
Споменах ли ти, че вчера й разказах как е зачената?
- Какво имаш предвид, Мария? - Казах й: "Дженифър,
мама Палома пося семенцето,
а мама Мария те носи в корема си".
- Тя какво отвърна? - Че е късметлийка,
защото има 18 кукли, три чифта обувки на принцеса и две майки.
Ти и Дженифър сте моето семейство.
Ще те чакаме тук.
Отчето ми Сисо потегли на път
и напусна Жуазейро.
Добро утро.
Накъде ще пътува тази кола?
- За Жуазейро. - Добре.
- Ти къде ще ходиш? - В Жуазейро.
- Колко струва? - Петдесет реала.
Но шофьорът е мил. Взема ми само 40.
- Ясно. Ще ми помогнете ли? - Да, госпожо.
Отчето ми Сисо потегли на път
и напусна Жуазейро.
Моето мило отче -
отчето Сисо,
отиде в Рая да се моли за бедните.
Моето мило отче - отчето Сисо,
отиде да се застъпи за поклонниците.
Превод ИВАЙЛО МАРКОВ
Филмът е обработен в ДОЛИ МЕДИЯ СТУДИО